TALOUSARVIOALOITE

määrärahan lisäämisestä Hämeenkyrön ohitustien investointien aloittamiselle valtatie 3:n yhteysvälillä Tampere - Vaasa (10 000 000 euroa)

Eduskunnalle

Hämeenkyrön ohitustien rakentaminen yhteysvälillä Tampere – Vaasa on Liikenneviraston johdolla laaditussa kehittämisen toimenpide- ja investointiohjelmassa. Ohjelmassa on määritelty palvelutason, liikenneolosuhteiden ja kustannusvaikutusten näkökulmasta tehokkaimmat ja vaikuttavimmat toimenpiteet. Hämeenkyrön ohitustie on määritelty tällaiseksi kohteeksi.

Selvityksen hankepaketti sisältää Tampere - Vaasa yhteysvälille 158 miljoonan euron investoinnit, joista Pirkanmaalle kohdistuu runsaat sata miljoonaa euroa. Vuoteen 2025 mennessä toteutettavaksi suunniteltu niin sanottu hankekori jakautuu kolmeen erilaiseen osakoriin. Ensimmäinen osakori kattaa kiireellisimmät hankkeet, joilla poistetaan suurimmat yheysvälin palvelutasoon liittyvät puutteet. Hämeenkyrön ohitustie on määritelty kiireelliseksi kohteeksi.

Helsingistä Hämeenlinnan kautta Tampereelle sijaitsee kasvukäytävä, joka on koko Suomen talouskasvun ja kilpailukyvyn ydin. Kyseisellä kasvukäytävällä sijaitsee 40 % maan työpaikoista ja alueella tehdään noin puolet yritysten liikevaihdosta. Hämeenkyrön ohitustie tukisi osaltaan myös tämän Suomen tärkeimmän kasvukäytävän jatkokehittämistä.

Hankepaketissa Pirkanmaan kohteet ovat mm. Hämeenkyrön ohitustie (65,4 miljoonaa euroa), keskikaiteet Sikuri-Ikaalinen ohituskaistoille (4,6 me), Teikangas-Mansoniemi ohituskaistapari (5,5 me), Alaskylä- Parkano (Vt23) uusi ohituskaista ja tielinjan oikaisu (13 me) ja ohituskaistapari 1 Parkano-Koskue (5,5 me). Lisäksi hankepaketin pienemmistä kohteista neljä sijoittuu 6 Pirkanmaalle (Pentinmaantien liittymä, Sasi-Sarkkila ohituskaistojen keskikaiteet, Niementien liittymän parantaminen, Kuivasjärven ja Koskuen liittymien parantaminen).

Edellä olevan perusteella ehdotan,

että eduskunta lisää 10 000 000 euroa momentille 31.10.77 valtatien 3 Hämeenkyrön ohitustien investoinnin aloittamiseen.

Helsingissä 29.9.2016